《学诗吟十首》
元代·方回

杨氏昔为我，老子实似子。
墨氏昔兼爱，释迦亦如之。
孟子辟杨墨，有功此一时。
似仁与似义，暗传匪明垂。
梵语东汉译，玄门西晋师。
迄为万世害，三教乃并驰。
独一韩文公，张我正正旗。
濂洛有诸老，此盛彼遂衰。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。